Document ID: 31998R2623

Komisijos reglamentas (EB) Nr. 2623/98
1998 m. gruodžio 4 d.
iš dalies keičiantis Reglamentą (EB) Nr. 1555/96 dėl papildomų importo muitų taikymo vaisiams ir daržovėms taisyklių ir panaikinantis Reglamentą (EB) Nr. 1556/96
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su pakeitimais, padarytais Komisijos reglamentu (EB) Nr. 2520/97 [2], ypač į jo 31 straipsnio 2 dalį ir 33 straipsnio 4 dalį,
kadangi Komisijos reglamente (EB) Nr. 1555/96 [3] numatyta priede išvardytų produktų importo priežiūra; kadangi ši priežiūra remiasi importo licencijomis, kurios išduodamos taikant priemones, priimtas Komisijos reglamentu (EB) Nr. 1556/96 [4] su paskutiniais pakeitimais, padarytais Reglamentu (EB) Nr. 2306/98 [5]; kadangi šios priemonės buvo priimtos numatant jas pakeisti operatyvia kompiuterine importo registravimo tvarka, kai tik teisiškai ir praktiškai atsiras galimybė tai padaryti; kadangi tokia tvarka buvo sėkmingai išbandyta;
kadangi dėl to importo priežiūros sistema, nustatyta 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [6] su paskutiniais pakeitimais, padarytais Reglamentu (EB) Nr. 1677/98 [7], 308d straipsnis turėtų būti taikoma ir Reglamento (EB) Nr. 1555/96 priede išvardytiems produktams; kadangi tam, kad papildomų importo muitų sistema veiktų teisingai, informacija Komisijai turėtų būti perduodama kiekvieną savaitę; be to, kadangi turėtų būti priimtos nuostatos, leidžiančios valstybėms narėms gauti informaciją, reikalingą atlikti priežiūrą tuo metu, kai tokie produktai yra išleidžiami į laisvą apyvartą Reglamente (EEB) Nr. 2454/93 nurodyta supaprastinta tvarka; kadangi įvedus priežiūros sistemą, Reglamentas (EB) Nr. 1555/96 turėtų būti patikslintas, o Reglamentas (EB) Nr. 1556/98 nuo 1998 m. gruodžio 1 d. turėtų būti panaikintas;
kadangi Susitarimo dėl žemės ūkio [8] 5 straipsnio 4 dalyje yra nurodyti kriterijai, kuriais vadovaujantis nustatomos apimtys, kurioms pradedamas taikyti papildomas muitas; kadangi pagal to Susitarimo 5 straipsnio 6 dalį šiuos intervencinius laikotarpius leidžiama nustatyti atsižvelgiant į konkrečius greitai gendančių ir sezoninių produktų ypatumus; kadangi taikant šiuos kriterijus, apimtys, kurioms pradedami taikyti papildomi muitai, turėtų būti nustatytos remiantis šio reglamento priedu;
kadangi šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1555/96 iš dalies keičiamas taip:
1) 1 straipsnis pakeičiamas taip:
"1 straipsnis
1. Tarybos reglamento (EB) Nr. 2200/96 [9] 33 straipsnio 1 dalyje minimas papildomas importo muitas, toliau - "papildomas muitas", gali būti taikomas šio reglamento priede išvardytiems produktams jame nurodytais laikotarpiais toliau nurodytomis sąlygomis.
2. Intervenciniai lygiai, kuriuos pasiekus taikomas papildomas muitas, yra išvardyti šio reglamento priede."
2) 2 straipsnis pakeičiamas taip:
"2 straipsnis
1. Valstybės narės perduoda Komisijai informaciją apie visų šio reglamento priede išvardytų produktų, išleistų į laisvą apyvartą, apimtis priede nurodytais laikotarpiais, taikydamos Komisijos reglamento (EEB) Nr. 2454/93 [*] OL L 253, 1993 10 11, p. 1. 308d straipsnyje nurodytą lengvatinėmis sąlygomis vykdomo importo priežiūros metodą.
Tokia informacija perduodama kiekvieną trečiadienį ne vėliau kaip iki vidudienio (Briuselio laiku) nurodant apimtis, išleistas į laisvą apyvartą ankstesnę savaitę.
2. Produktų, kuriems taikomas šis reglamentas, išleidimo į laisvą apyvartą deklaracijoje, kurią pareiškėjo prašymu muitinė gali priimti, nepateikiant tam tikrų Reglamento (EEB) Nr. 2454/93 37 priede nurodytų duomenų, be to reglamento 254 straipsnyje minimos informacijos, nurodomas atitinkamų produktų masė neto (kg).
Jei išleidžiant į laisvą apyvartą produktus, kuriems taikomas šis reglamentas, taikoma Reglamento (EEB) Nr. 2454/93 260 straipsnyje nurodyta supaprastinta deklaravimo tvarka, supaprastintose deklaracijose, be kitos reikalaujamos informacijos, nurodomas ir atitinkamų produktų masė neto (kg).
Jei išleidžiant į laisvą apyvartą produktus, kuriems taikomas šis reglamentas, taikoma Reglamento (EEB) Nr. 2454/93 263 straipsnyje nurodyta vietinė muitinės dokumentų įforminimo procedūra, to reglamento 266 straipsnio 1 dalyje minimame muitinei pateikiamame pranešime turi būti visi duomenys, leidžiantys identifikuoti prekes, taip pat nurodomas atitinkamų produktų masė neto (kg).
226 straipsnio 2b dalis netaikoma šiame reglamente nurodytų produktų importui."
3) 3 straipsnis pakeičiamas taip:
"3 straipsnis
1. Jei nustatoma, kad vienu šio reglamento priede nustatytu laikotarpiu vieno iš jame išvardytų produktų, išleistų į laisvą apyvartą, kiekis viršija atitinkamą intervencinį kiekį, Komisija nustato papildomą muito mokestį.
2. Papildomas muitas nustatomas tam produktų kiekiui, kuris buvo išleistas į laisvą apyvartą jau pradėjus taikyti minėtą muitą, jei:
- jų tarifinėje klasifikacijoje, nustatytoje pagal Reglamento (EB) Nr. 3223/94 5 straipsnį, numatytas didžiausių specifinių muitų taikymas šios kilmės importui,
- importuojama papildomo muito taikymo laikotarpiu."
4) Priedas keičiamas šio reglamento priedu.
2 straipsnis
Reglamentas (EB) Nr. 1556/96 panaikinamas.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1998 m. gruodžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. gruodžio 4 d.

Labels: 3
17
15